Kunčina

Kunčina estas municipo en distrikto Svitavy, regiono Pardubice de Ĉeĥio, proksime, nur ĉirkaŭ 2 km de Moravská Třebová en nordokcidenta direkto. Ĝi etendiĝas ambaŭflanke de Kunčinský potok. Vivas ĉi tie  (). La vilaĝo ekestis dum germana koloniigo de la regiono en la 13-a jarcento kaj ĝia origina nomo estis Kunzendorf.

 Loĝantaro 

 Memorindaĵoj 

 Preĝejo de Sankta Georgo 
Preĝejo de Sankta Georgo estas origine gotika el la 14-a jarcento, rekonstruita ĉirkaŭ la jaro 1570. Ĝi havas kvadratan navon, kiun oni eniras tra malfrugotika portalo en la turo en okcidenta fronto. Sur rekta flanko de la turo estas tabulo kun reliefo de tri gentaj blazonoj - de gesenjoroj el Boskovice, el Lipá kaj el Vojenice. Apud norda flanko de la navo estas la plej malnova parto de la origina gotika kirko, la kvadrata kapelo kun ega ripa volbo. La ripoj estas pligravigitaj. Altaj gotikaj fenestroj de la navo estas modernigitaj, sur eksteraj muroj de la navo kaj kapelo estas apogaj pilieroj. En la navo estas barela volbo. Ĥorejo estas ligna, trilatera kun bildo de la Resurekto. La origina altarejo estis malkonstruita kaj anstataŭe farita alkonstruo de la navo kaj de la nova kvadrata presbiterejo kun balkonoj ambaŭflanke. Altaj mallarĝaj fenestroj estas modernaj. La ekipaĵo de la preĝejo estas el diversaj periodoj. La ĉefa altaro estas pseŭdoromanika kun malfrurenesanca reliefo de Sankta Georgo el fino de la 16-a jarcento, la flankaj altaroj kaj predikejo estas klasikistaj el tempo ĉirkaŭ la jaro 1800. La Kalvaria vojo estas rokoka. Statuo de Sankta Sebastiano estas malfrugotika, statuo de Sankta Roĥo el la 17-a jarcento kaj pluaj statuoj el duono de la 18-a jarcento. Interesa estas renesanca epitafo kun reliefoj Jakoba sonĝo kaj Batalo de Jakobo kun anĝelo, devenanta el tempo ĉirkaŭ la jaro 1580.

250px|eta|dekstra|Kunčina, sub neĝo
250px|eta|dekstra|Kunčina, blazonoj

 Aro de la barokaj statuoj de sanktuloj 
Antaŭ la preĝejo sur ŝtona balustrado de la ŝtuparo estas 12 barokaj statuoj el la metiejo de J. Hendrych el la jaroj 1712 - 1716. Sur piedestaloj estas statuoj de Sankta Roĥo, Sankta Johano Nepomuka, Sankta Barbaro, de la Nemakulita kaj statuaro Kalvario kun Sankta Magdaleno, la Krucumito kaj Virgulino Maria. Kreigis ilin loka paroĥestro Matiaso Josefo Theofilo Kunert memore al pesta epidemio kulmininta ĉi tie ĉirkaŭ la jaro 1715.

 Paroĥejo 
Paroĥejo estas frubaroka el la 2-a duono de la 17-a jarcento, duetaĝa kun valora statuo de Sankta Andreo el la 1-a duono de la 18-a jarcento super la enirejo kaj kun kvalitaj fenestrokradoj.

 Statuo de Sankta Roĥo 
Statuo de Sankta Roĥo estas el la jaro 1856 kaj troviĝas sur piedestalo kun statuoj de Virgulino Maria, Sankta Johano Nepomuka kaj Sankta Floriano.

 Malnova lernejo 
Malnova lernejo estis konstruita en klasikista stilo en la jaro 1798.

 Partoj de municipo 
 Kunčina
 Nová Ves

Pluaj fotoj

 Literaturo 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.


Kategorio:Municipoj en distrikto Svitavy
Kategorio:Vilaĝoj en distrikto Svitavy
Kategorio:Setlejoj en Suborlica montetaro